"Alla għandu x-xorti li għandu lilek miegħu" – Evelyn
Evelyn Saliba La Rosa sellmet il-memorja ta' omma Winnie La Rosa li ħallietna aktar kmieni llum fl-etá ta' 79 sena. "Kemm hi ġurnata diffiċli llum. Dejjem kont naf li se tasal dan il-jum, imma għaliex daqshekk malajr?" staqsiet Evelyn f'messaġġ imqanqal fuq il-paġna tagħha ta' Facebook. Evelyn, li flimkien ma' Dr Michael Vella Haber tikteb is-sensiliet F'Ġieħ L-Imħabba u Sorelle ddeskriviet lil ommha bħala l-blata tagħha u bħala l-persuna li kienet u għadha forza enormi f'ħajjietha. "Żammejtli jdejja f'kull pass li għamilt u qatt ma ħallejtni.Imlejt ħajti b'dak kollu li kien tant sabiħ. Int ħabbejt lil kull wieħed u waħda minna mingħajr kundizzjonijiet! Kemm aħna xxurtjati. Int imlejtna kuljum bl-imħabba u qatt ma ddubitajt dak li aħna lkoll fissirna għalik," kompliet tikteb Evelyn. Fil-messaġġ tagħha Evelyn fakkret bosta memorji ma' ommha, fosthom kif il-mara għamlet mezz li uliedha jieħdu l-aqwa edukazzjoni u kif l-omm dejjem kienet magħha f'kull pass li għamlet f'ħajjitha. Evelyn Saliba La Rosa mal-ġenituri tagħha "Niftakar l-ewwel jum li twieled Jamie. Int ħabbejtu minnufih! Int kont hemm kuljum għal "Mamie" tiegħek. Int kont hemm id-dar tiegħi kuljum fil-5am. Kont tkun isfel u tistenna lili u lil Jamie nqumu. U hekk kif konna mqajmin, qalbek kienet timtela' bil-ferħ. Kont tgħinni nagħtih banju kuljum!" żiedet tgħid Evelyn li kitbet kif Winnie kienet tħobb liċ-ċkejken Jamie b'imħabba kbira daqs li kieku kien it-tifel tagħha. "Kont inħobb nara r-relazzjoni u r-rabta ta' bejnietkom dejjem tissaħħ," qalet Evelyn. "Grazzi Ma. Grazzi tal-persuna li kont. Grazzi talli ġibt daqshekk kuntentizza fil-ħajja ta' dawk kollha li kienu privileġġjati mill-preżenza tiegħek. Din is-sena l-Milied kien vojt mingħajrek. Fil-fatt stajt inħoss vojt enormi f'qalbi. Madankollu xorta għamilna sforz biex nagħmluha l-aħjar waħda għal uliedna għax hekk għamilt sena wara sena!" qalet hi waqt li kkummentat ukoll li "Alla għandu x-xorti li jkollu lilek miegħu." Newsbook.com.mt iwassal il-kondoljanzi lill-familja ta' Evelyn f'dan il-jum ta' dieqa. My Dearest Magsie,Where do I start? Where do I begin? Today you left us. Today we said our last goodbye. How hard… Posted by Evelyn Saliba La Rosa on Saturday, January 2, 2021 Strieħ fis-sliem Winnie!